**Беларуская літаратура 5 клас**

**Тэма:** Міхась Лынькоў “Васількі” . Трагічны лёс дзяцей у гады Вялікай Айчыннай вайны

**Мэты:** Садзейнічаць удасканаленню ўмення вучняў характарызаваць літаратурнага героя адбіраць неабходны для характарыстыкі матэрыял; развіццю звязнай мовы вучняў, умення разважаць, супастаўляць, рабіць лагічныя вывады; спрыяць абуджэнню ў вучняў пачуцця захаплення высокімі маральнымі якасцямі сваіх аднагодак.

**Ход урока**

**І. Арганізацыйны момант**

Стварэнне псіхалагічнага настрою

**ІІ. Асноўная частка ўрока:**

1. Уступнае слова:

Вайна … Вельмі страшнае слова.

Толькі пачуеш яго,

Адразу напоўнена сэрца дум невясёлых,

Крыўдай народа майго і твайго.

Вайна пакінула жахлівы след у гісторыі нашай краіны. Гэта вечны боль і сумны ўспамін пра загінуўшых. Гэта пачуццё захаплення героямі і ўдзячнасць ім за падараваныя мір і спакой.

1. Паведамленне тэмы ўрока. Мэтавызначэнне.

 У гэтым годзе спаўняецца 78 год з дня вызвалення Беларусі ад нямецка-фашысцкіх захопнікаў. Сёння мы будзем гаварыць з вамі пра загубленае маленства дзяцей вайны.

* З якім творам мы пазнаёміліся на прошлым уроку?

Тэма нашага ўрока ………………

* Паспрабуйце вызначыць мэту
* Праналізаваць тэкст твора, даць характарыстыку галоўнаму герою, навучыцца выразна чытаць твор, убачыць і адчуць барацьбу і мужнасць з захопнікамі не толькі дарослых людзей , але і дзяцей

(Вучні запісваюць тэму ў сшытак)

**ІІІ. Актуалізацыя ведаў:**

* Калі чуеш слова “вайна”, то адразу ўзнікаюць розныя думкі, пачуцці.
* Праца ў групах
* А цяпер запішыце ў сшытак тыя словы (2), з якімі асацыіруецца ў вас паняцце “Вайна”. Што значыць для вас вайна? Якая яна? (Першая група запісвае назоўнікі; другая група – прыметнікі; трэцяя – дзеясловы)
* Раскажыце, калі ласка, што вы ведаеце пра вайну? (Адказы)

1. 22 чэрвеня 1941 года раніцай, калі людзі мірна спалі, нямецка-фашысцкія войскі раптоўна абрынуліся на гарады і вёскі Беларусі. На нашу зямлю пасыпаліся тысячы снарадаў і бомб. Першы ўдар ворага прынялі пагранічнікі і воіны Брэсцкай крэпасці, якія мужна трымаліся 28 дзён. На сценах крэпасці да нашага часу захоўваецца надпіс: “Паміраю, але не здаюся. Бывай, Радзіма!”

2. На тэрыторыі Беларусі, якая была захоплена ворагамі, разгарнулася

сапраўдная народная вайна. У ёй удзельнічалі як дарослыя, так і дзеці. Гераічна змагаўся з фашыстамі юны партызан, 14-гадовы Марат Казей, які стаў пасмяротна Героем Савецкага Саюза. У гэтай барацьбе рашаючую, выключную ролю адыграла адданасць сваёй Радзіме, мужнасць партызанаў і падпольшчыкаў, якіх у Беларусі было каля 440 тысяч.

3. 3 ліпеня 1944 года беларуская сталіца была вызвалена ад ворага. Цяпер мы святкуем 3 ліпеня як Дзень Незалежнасці нашай краіны. Але мы памятаем незлічоную колькасць загінуўшых у гэтай страшнай вайне. За гады вайны было зруйнавана больш за 200 беларускіх гарадоў, спалена 9200 вёсак, 627 з іх – разам з жыхарамі. Больш за 2 млн. жыхароў загінула ў час Вялікай Айчыннай вайны. Але самае жудаснае тое, што за гады вайны загінула больш за 10 млн. дзяцей розных народаў.

- Вы таксама адлюстравалі ваенныя падзеі на сваіх малюнках. Яны знайшлі месца ў выставе “Дарогамі памяці”.

**ІV. Аналіз апавядання М.Лынькова “Васількі”:**

• Калі і дзе адбываецца дзеянне ў апавяданні “Васількі?”

• Прачытайце выразна апісанне прыгожага летняга дня. стар. 24.

* • Якую ролю выконвае пейзаж у мастацкім творы? Што дапамагае аўтару стварыць у нашым уяўленні такія маляўнічыя карціны? *(Сродкі мастацкай выразнасці)*

• Пра што мараць хлопчыкі, вяртаючыся з лесу? Стар. 25.

• Што нясе Міколка дамоў з лесу? Які ў яго настрой?

* Што такое Мір?

“*мір”:* *шчасце, радасць, усмешка, жыццё, свабода, васількі, бусел, мама.*

 *Мір - гэта ранак зялёны,*

*Сонца на парастку кожным.*

*Мір – гэта маці, дзіцёнак,*

*Радасць на твары кожным.*

 *Мір – калі ўсе пуцявіны*

*Водарам лета дурманяць.*

*Мір – калі толькі ўспаміны*

*Вочы слязамі туманяць. Е.Лось*

**V. Фізкультхвілінка**

*Я – чалавек,*

*Заўсёды гатовы стаць побач або крыху наперадзе,*

*Працягнуць руку дапамогі,*

*Падставіць плячо пад цяжар клопату і турбот,*

*Нахіліцца да малога або старога,*

*Падняцца пасля няўдач,*

*Змагацца з асабістай лянотай,*

*Абярнуцца да тых, хто не паспявае,*

*Дацягнуцца да мары,*

*Пранесці праз усе жыццё сапраўднае сяброўства,*

*Глыбока ўздыхнуць па тым, што не збылося,*

*Паўтараць усё спачатку – да перамогі.*

**VI. Калектыўнае абмеркаванне:**

* Назавіце рысы характару, якія, на ваш погляд, ўласцівы Міколку.
* Да каго звяртаецца Міколка за парадай і падтрымкай? Прачытайце па асобах размову дзеда Нупрэя з хлопчыкам. Стар. 29
* Якое рашэнне прыняў Міколка? Якія рэчы ўзяў з сабой? Чаму?
* Што такое кульмінацыя? Назавіце кульмінацыйны момант у творы.

*(1.Пачатак 2. Развіццё дзеяння 3. Кульмінацыя 4. Развязка)*

* Прачытайце фінальны эпізод апавядання. Якія дэталі вас кранулі да глыбіні душы? Стар 33. Як вы ацэньваеце ўчынак Міколкі? Што б зрабілі вы на яго месцы?
* Чаму твор называецца “Васількі”? (Гэта сімвал міру, радасці, шчаслівага дзяцінства). Як вы разумееце апошні сказ апавядання: “Сінімі васількамі адцвіталі вочы хлопчыка” (метафара)
* Што хацеў сказаць аўтар гэтым апавяданнем?
* Разгледзьце рэпрадукцыю карціны Эдуарда Белагурава “Дзеці вайны”(падручнік). Угледзьцеся ў постаці дзяцей, выразы іх твараў. Іх аб’яднала адно вялікае гора. Звярніце ўвагу на кампазіцыю карціны, яе асобныя дэталі, на падбор фарбаў.

**VII. Падвядзенне вынікаў урока:**

* Работа ў парах.

Складанне сінквейна са словам “вайна”. Падабраць слова з супрацьлеглым значэннем да слова “вайна” (мір)

* Ці ёсць у вашай сям’і блізкія, якія бачылі вайну і расказвалі аб ёй вам?

(чытанне верша вучнем)

**VIII. Дамашняе заданне:**

1. Падрыхтаваць вусны аповед пра Міколку – галоўнага героя твора
2. Пераказ аднаго апавядання з кнігі “Ніколі не забудзем”
3. Міні-сачыненне “Вайна ў дзіцячых сэрцах”

**IX. Рэфлексія.**